stanford-oval/wikipedia huggingface dataset:
โรงพยาบาลปทุมธานี

| โรงพยาบาลปทุมธานี |
| --- | --- |
กระทรวงสาธารณสุขประจำจังหวัด

ภูมิศาสตร์
ที่ตั้ง: เลขที่ 7 ถนนปทุมธานี-ลาดหลุมแก้ว ในตำบลบางปรอก อำเภอเมืองปทุมธานี จังหวัดปทุมธานี, ไทย
หน่วยงาน
ประเภท: โรงพยาบาลทั่วไป
สังกัด: กระทรวงสาธารณะสุข  
บริการสุขภาพ
จำนวนเตียง: 408 เตียง
ประวัติ
เปิดให้บริการ: พ.ศ. 2496
ลิงก์
เว็บไซต์: pth.go.th
โรงพยาบาลปทุมธานี เป็นโรงพยาบาลทั่วไปประจำจังหวัดปทุมธานี ขนาด 408 เตียง อยู่ภายใต้การดูแลของกระทรวงสาธารณสุขประจำจังหวัด ตั้งอยู่เลขที่ 7 ถนนปทุมธานี-ลาดหลุมแก้ว ในตำบลบางปรอก อำเภอเมืองปทุมธานี จังหวัดปทุมธานี มีพื้นที่ขนาด 25 ไร่ ปัจจุบันเป็นโรงพยาบาลขนาด 408 เตียง ให้บริการระดับตติยภูมิและรับผิดชอบงานสาธารณสุขในเครือข่ายรวม ทั้งหมด 7 อำเภอ และรับผิดชอบสถานบริการเครือข่ายบริการปฐมภูมิ 34 แห่ง
โรงพยาบาลปทุมธานีก่อตั้งเมื่อ พ.ศ. 2496 โดยเริ่มแรกเป็นโรงพยาบาลขนาดเล็กมีเตียง 25 เตียง ในช่วง พ.ศ. 2548–2550 มีจำนวนผู้ป่วยเฉลี่ย 1,278 คนต่อวัน ทำให้โรงพยาบาลมีโครงการสร้างอาคารสูง 8 ชั้น
ต่อมาเมื่อวันที่ 3 มกราคม พ.ศ. 2560 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินโรงพยาบาลปทุมธานี ทรงทอดพระเนตรเห็นถึงความแออัดของสถานที่ภายในโรงพยาบาลปทุมธานี จึงทรงมีพระราชดำริให้ขยายอาคารและพื้นที่การให้บริการ ต่อมาโรงพยาบาลปทุมธานีได้รับจัดสรรงบประมาณปี พ.ศ. 2561–2564 เพื่อก่อสร้างอาคารศูนย์การแพทย์ 18 ชั้น โดยชั้น 18 เป็นห้องรับรองพระบรมวงศานุวงศ์ กำหนดก่อสร้างแล้วเสร็จปี พ.ศ. 2564 โดยโรงพยาบาลจะเปิดบริการเพิ่มเป็น 667 เตียง
เรือนไม้สีเบจ

เรือนไม้สีเบจ เป็นบทประพันธ์ของว.วินิจฉัยกุล นวนิยายแนวโรแมนติค-ดราม่า  เป็นเรื่องราวความรักของชายหญิงคู่หนึ่ง คือ อาร์มและมุก ตั้งแต่สมัยเรียนมหาวิทยาลัย จนกระทั่งแต่งงานใช้ชีวิตคู่ร่วมกัน ความรักของทั้งคู่ไม่ได้ราบรื่นนัก มีทั้งความสุข และปัญหาต่างๆมากมายที่ต้องเผชิญ แต่ทั้งคู่ก็ฝ่าฟันไปได้โดยอาศัยความรัก และความไว้เนื้อเชื่อใจกัน นวนิยายเรื่องนี้จะดำเนินเรื่องราวทั้งหมดโดยผ่านบันทึกของตัวละครสำคัญๆในเรื่อง เช่น พี่อาร์ม มุก จุลศก ขจีรัตน์
นวนิยายเรื่องนี้ได้ถูกนำมาสร้างเป็นบทละครโดยค่ายทีวีซีน ทางสถานีโทรทัศน์ไทยทีวีสีช่อง 3 ในปี พ.ศ. 2547 เขียนบทโทรทัศน์โดยเอกลิขิต กำกับการแสดงโดยสุประวัติ ปัทมสูต นำแสดงโดยแอนดริว เกร้กสัน และ เข็มอัปสร สิริสุขะ
รายละเอียด

ชื่อเรื่อง เรือนไม้สีเบจ
บทประพันธ์ ว.วินิจฉัยกุล
บทโทรทัศน์ เอกลิขิต
กำกับการแสดง สุประวัติ ปัทมสูต
ผู้ผลิต บริษัท ทีวีซีน แอนด์ พิคเจอร์ จำกัด (ณัฏฐนันท์ ฉวีวงษ์)
นักแสดงนำ

แอนดริว เกร้กสัน รับบท พี่อาร์ม (ศัสตรา คะเนสรรค์)
เข็มอัปสร สิริสุขะ รับบท มุก (เมนกา เพ็ญชีพ)
ณัฐนันท์ คุณวัฒน์ รับบท จุลศก ศศิพล
สโรชา วาทิตตพันธ์ รับบท ขจีรัตน์ (จี)
จุรี โอศิริ รับบท นายแม่
เพ็ญพักตร์ ศิริกุล รับบท สรวงสินี ศศิพล (แม่ของอาร์ม)
ภัสสร เหลียวรักวงศ์ รับบท ชัญญา เพ็ญชีพ (แม่ของมุก)
กัลยา เลิศเกษมทรัพย์ รับบท ศศิ
อภิชาติ หาลำเจียก รับบท พิเชียร เพ็ญชีพ (พ่อของมุก)
ดิลก ทองวัฒนา รับบท  ยศ คะเนสรรค์ (พ่อของอาร์ม)
อภิสรา ฉวีวงษ์ รับบท เมย์ (พี่สาวมุก)
มนัสวี กฤตานุกูลย์ รับบท เข็ม
พัฒนพล มินทะขิน รับบท หยุน
สมภพ เบญจาธิกุล รับบท คุณศก ศศิพล
สุเชาว์ พงษ์วิไล รับบท ลุงเผ่า (พ่อของขจีรัตน์)
ถนอม นวลอนันต์ รับบท ลุงน้อม
นภาพร หงสกุล รับบท ป้านิล
สีเทา รับบท ลุงช่วง
นักแสดงรับเชิญ

ศักดิ์สิทธิ์ ทานตะวิรยะ รับบท อาร์ม (วัยเด็ก)
สินีนาฏ โพธิเวส รับบท ยายของอาร์ม
สมมาตร ไพรหิรัญ รับบท สุมิตร (ทนายความ)
วิชาวีร์ รังควร รับบท นุช (แม่เลี้ยงของอาร์ม)
พนิตนาฏ ฉัตรวิไล รับบท ผึ้ง
ทรงวุฒิ ศรีเชิดชูธรรม รับบท พี่เมา
อาดัม กรีมละ รับบท พี่เบี้ยว
ณัฐนิชา เชิดชูบุพการี รับบท นกแก้ว​ (หลานสาวมุก)​
ญาดา ฟิชล็อค รับบท กุสุมา (หลานป้านิล)
เพลงประกอบละคร

โลกใบใหม่ (Title) ร้องโดย เหว่ง-สุรศักดิ์ เรืองสุจิตรวัฒน์
บ้านหลังนี้ (End Title) ร้องโดย เหว่ง-สุรศักดิ์ เรืองสุจิตรวัฒน์
เพราะมีสองเรา (End Title) ร้องโดย นบชุลี มาลีนนท์
รางวัลที่ได้รับ

รางวัลโทรทัศน์ทองคำ ปี 2547 สาขาละครดีเด่น
รางวัลโทรทัศน์ทองคำ ปี 2547 สาขาผู้กำกับละครดีเด่น จาก "สุประวัติ ปัทมสูต"
รางวัล "คม ชัด ลึก อวอร์ด 2" ปี 2547 บทโทรทัศน์ยอดเยี่ยม จาก เอกลิขิต
รางวัล "คม ชัด ลึก อวอร์ด 2" ปี 2547 นักแสดงนำชายยอดเยี่ยม จาก "แอนดริว เกร้กสัน"
รางวัลเมขลา ปี 2547 นักแสดงนำชายยอดเยี่ยมประเภทละครแนวชีวิต จาก "แอนดริว เกร้กสัน"
วัดราษฎร์ธรรมาราม (จังหวัดสมุทรสาคร)

| วัดราษฎร์ธรรมาราม |
| --- | --- |

ที่ตั้ง: ตำบลนาโคก อำเภอเมืองสมุทรสาคร จังหวัดสมุทรสาคร
ประเภท: วัดราษฎร์
นิกาย: มหานิกาย
เจ้าอาวาส: พระปลัดพิพัฒน์ อคฺควฑฺฒโน
 สถานีย่อยพระพุทธศาสนา
วัดราษฎร์ธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาโคก อำเภอเมืองสมุทรสาคร จังหวัดสมุทรสาคร บริเวณรอยต่อกับจังหวัดสมุทรสงคราม อยู่ไม่ไกลจากทะเล ปัจจุบันมีพระปลัดพิพัฒน์ อคฺควฑฺฒโน ดำรงตำแหน่งเจ้าอาวาส
วัดราษฎร์ธรรมารามได้รับอนุญาตสร้างวัดจากกระทรวงศึกษาธิการเมื่อวันที่ 4 มกราคม พ.ศ. 2510 ในนาม "วัดราษฎร์ธรรมาราม" ผู้ขออนุญาตสร้างวัดคือ นายชั้น มากสัมพันธ์ วัดได้รับพระราชทานวิสุงคามสีมาเมื่อ พ.ศ. 2511 วัดยังให้ทางราชการสร้างโรงเรียนในพื้นที่ของวัด คือ โรงเรียนวัดราษฎร์ธรรมาราม สร้างเมื่อ พ.ศ. 2506 เปิดสอนระดับชั้นอนุบาลถึงระดับประถมศึกษา
อาคารเสนาสนะที่สำคัญ ได้แก่ อุโบสถซึ่งภายในประดิษฐานพระประธาน เป็นพระพุทธชินราชจำลองตั้งอยู่บนฐานชุกชี มีองค์อัครสาวกอยู่เบื้องซ้ายและขวา วิหาร ศาลาการเปรียญทรงไทยมีเครื่องลำยอง ช่อฟ้าใบระกา ศาลาบำเพ็ญกุศล ศาลาอเนกประสงค์ชั้นเดียว และเจดีย์ เป็นต้น
ท่าอากาศยานนานาชาติเชจู

ท่าอากาศยานนานาชาติเชจู (ฮันกึล : 제주국제공항, ฮันจา : 濟州國際空港) ตั้งอยู่บนเกาะเชจู เป็นท่าอากาศยานที่ใหญ่เป็นอันดับที่ 2 ของเกาหลีใต้ รองจากท่าอากาศยานนานาชาติอินชอน ก่อตั้งเมื่อปี พ.ศ. 2511
Korea Airports Corporation
สายการบินและจุดหมายปลายทาง > ระหว่างประเทศ

เอเชียนาแอร์ไลน์ (ฟุกุโอกะ)
ไชนาอีสเทิร์นแอร์ไลน์ (เซียงไฮ้-ผู่ตง)
โคเรียนแอร์ (ปักกิ่ง, นาโงย่า, โอซากะ-คันไซ , โตเกียว-นาริตะ, กรุงเทพ-สุวรรณภูมิ)
ทรานส์เอเชียแอร์เวย์ (ไทเป)
อีสตาร์เจ็ท (กรุงเทพ-สุวรรณภูมิ)
สายการบินและจุดหมายปลายทาง > ภายในประเทศ

เอเชียนาแอร์ไลน์ (ปูซาน, ชองจู, แตกู, กวองจู, โซล-กิมโป/อินชอน)
โคเรียนแอร์ (ปูซาน, ชองจู, แตกู, กวองจู, กุนซาน, จินจู, โซล-กิมโป/อินชอน, อุลซาน, วอนจู, เยวซู )
เชจูแอร์ (ปูซาน, ชองจู, โซล-กิมโป)
จินแอร์ (โซล-กิมโป)
ยองนัมแอร์ (ปูซาน, แตกู,โซล-กิมโป )
ฮันซุงแอร์ไลน์ (ชองจู, โซล-กิมโป)
แหล่งข้อมูลอื่น

เว็บไซต์ทางการ เก็บถาวร 2008-10-16 ที่ เวย์แบ็กแมชชีน
พระเทพภาวนาวชิรคุณ (ศิริวัฒน์ สิริวฑฺฒโน)

| พระเทพภาวนาวชิรคุณ วิ>  (ศิริวัฒน์ สิริวฑฺฒโน) |
| --- | --- |

ส่วนบุคคล
เกิด: 14 เมษายน พ.ศ. 2504 (63 ปี)
นิกาย: มหานิกาย
การศึกษา: นักธรรมชั้นเอก,พธ.บ.(พระพุทธศาสนา)
ตำแหน่งชั้นสูง
ที่อยู่: วัดโสธรวรารามวรวิหาร ฉะเชิงเทรา
อุปสมบท: 1 กรกฎาคม พ.ศ. 2532
ตำแหน่ง: เจ้าอาวาสวัดโสธรวรารามวรวิหาร,เจ้าคณะจังหวัดฉะเชิงเทรา
พระเทพภาวนาวชิรคุณ วิ.(ศิริวัฒน์ สิริวฑฺฒโน) เป็นพระราชาคณะชั้นเทพ ฝ่ายวิปัสสนาธุระ,เจ้าอาวาสวัดโสธรวรารามวรวิหาร และเจ้าคณะจังหวัดฉะเชิงเทรา
ประวัติ

พระเทพภาวนาวชิรคุณ มีนามเดิมว่า ศิริวัฒน์ อาภาสมบัติ เกิดปีฉลู ตรงกับวันที่ 14 เมษายน พ.ศ. 2504 ที่บ้านเลขที่ 38/121 ถนนศรีโสธรตัดใหม่ ตำบลหน้าเมือง อำเภอเมือง จังหวัดฉะเชิงเทรา บิดา-มารดา ชื่อ นายเสนีย์ และนางโสภา นามสกุลอาภาสมบัติ
การอุปสมบท

อายุ 28 ปี เข้าพิธีอุปสมบท เป็นพระภิกษุ ตรงกับ ปีมะเส็ง วันที่ 1 ก.ค.2532 ณ พัทธสีมา พระอุโบสถวัดโสธรวรารามวรวิหาร โดย มีพระธรรมเสนานี วัดโสธรวรารามวรวิหาร เป็นพระอุปัชฌาย์, พระพุทธิรังษี วัดโสธรวรารามวรวิหาร เป็นพระกรรมวาจาจารย์ และพระครูวุฒิวรารักษ์ วัดโสธรวรารามวรวิหาร เป็นพระอนุสาวนาจารย์ ได้รับฉายานามว่า สิริวฑฺฒโน
การศึกษา/วิทยฐานะ

พ.ศ. 2526  สำเร็จการศึกษาประกาศนียบัตรการศึกษาชั้นสูง (ป.กศ.สูง) จากวิทยาลัยครูฉะเชิงเทรา กระทรวงศึกษาธิการ
พ.ศ. 2536 สอบไล่ได้นักธรรมชั้นเอก สำนักงานแม่กองธรรมสนามหลวง วัดโสธรวรารามวรวิหาร สำนักเรียนคณะจังหวัดฉะเชิงเทรา
พ.ศ. 2552 สำเร็จการศึกษาปริญญาตรี พุทธศาสตรบัณฑิต สาขาพระพุทธศาสนา มหาวิทยาลัยมหาจุฬาลงกรณราชวิทยาลัย
งานปกครองบริหารกิจการคณะสงฆ์

พ.ศ. 2545 ได้รับพระบัญชาสมเด็จพระสังฆราชแต่งตั้งให้ เป็นผู้ช่วยเจ้าอาวาสพระอารามหลวง วัดโสธรวรารามวรวิหาร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา
พ.ศ. 2555 ได้รับพระบัญชาสมเด็จพระสังฆราชแต่งตั้งให้ เป็นรองเจ้าคณะจังหวัดฉะเชิงเทรา ฝ่าย(มหานิกาย)
พ.ศ. 2560 ได้รับการแต่งตั้งจากเจ้าคณะภาค 12 ให้ เป็นผู้รักษาการแทนเจ้าคณะจังหวัดฉะเชิงเทรา ฝ่าย(มหานิกาย)
พ.ศ. 2564 ได้รับพระบัญชาสมเด็จพระสังฆราชโดยพระราชดำริพระบาทสมเด็จพระเจ้าอยู่หัว แต่งตั้งให้ เป็นเจ้าคณะจังหวัดฉะเชิงเทรา ฝ่าย(มหานิกาย)
พ.ศ. 2565 ได้รับพระบัญชาสมเด็จพระสังฆราช โดยพระราชดำริพระบาทสมเด็จพระเจ้าอยู่หัว แต่งตั้งให้ เป็นเจ้าอาวาสพระอารามหลวง วัดโสธรวรารามวรวิหาร จังหวัดฉะเชิงเทรา
งานด้านการศึกษา

พ.ศ. 2536 เป็นครูสอนพระปริยัติธรรมสำนักเรียนวัดโสธรวรารามวรวิหาร และเป็นคณะกรรมการและผู้อุปถัมภ์สนามสอบธรรมสนามหลวง สำนักเรียนคณะจังหวัดฉะเชิงเทรา รวมทั้งเป็นคณะกรรมการสถานศึกษาโรงเรียนเบญจมราชรังสฤษฎิ์ จังหวัดฉะเชิงเทรา
สมณศักดิ์

พ.ศ. 2533 ได้รับแต่งตั้งจากพระธรรมเสนานี (เจียม  จิรปุญฺโญ) ให้ดำรงสมณศักดิ์พัดยศฐานานุกรมพระราชาคณะชั้นธรรม ในฐานานุศักดิ์ที่ พระครูใบฎีกา
พ.ศ. 2534 ได้รับแต่งตั้งจากพระพรหมคุณาภรณ์ (เจียม จิรปุญฺโญ) อดีตเจ้าคณะจังหวัดฉะเชิงเทรา อดีตเจ้าอาวาสวัดโสธรวรารามวรวิหาร ให้ดำรงสมณศักดิ์พัดยศฐานานุกรม พระราชาคณะเจ้าคณะรอง ชั้นหิรัญบัฏ ในฐานานุศักดิ์ที่ พระครูสังฆภารพิสิฐ
พ.ศ. 2543 ได้รับแต่งตั้งจากพระธรรมสิทธิเวที (เสนาะ ปญฺญาวชิโร) อดีตเจ้าคณะภาค 12 ผู้ช่วยเจ้าอาวาสวัดสระเกศราชวรมหาวิหาร ให้ดำรงสมณศักดิ์พัดยศฐานานุกรม พระราชาคณะชั้นธรรม ในฐานานุศักดิ์ที่ พระครูธรรมธร
พ.ศ. 2547 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระครูสัญญาบัตรผู้ช่วยเจ้าอาวาสพระอารามหลวงชั้นเอก ฝ่ายวิปัสสนาธุระ มีนามว่า พระครูวิมลภาวนาประสิทธิ์,(วิ.)
พ.ศ. 2550 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญยก ฝ่ายวิปัสสนาธุระ มีนามว่า พระพิมลภาวนาพิธาน,(สย.วิ.)
พ.ศ. 2555 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นราช ฝ่ายวิปัสสนาธุระ มีนามว่า พระราชภาวนาพิธาน,(วิ.) ศาสนภารธุราทร มหาคณิสสร บวรสังฆาราม คามวาสี
พ.ศ. 2566 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นเทพ ฝ่ายวิปัสสนาธุระ มีนามว่า พระเทพภาวนาวชิรคุณ,(วิ.) วิบุลพุทธโสธรบริบาล ศาสนภารธุราทร มหาคณิสสร บวรสังฆาราม คามวาสี  พระราชาคณะชั้นเทพ ฝ่ายวิปัสสนาธุระ สถิต ณ วัดโสธรวราราม วรวิหาร พระอารามหลวง จังหวัดฉะเชิงเทรา (28 มิถุนายน พ.ศ. 2566)
วิทยาลัยเกษตรและเทคโนโลยีร้อยเอ็ด สถาบันการอาชีวศึกษาเกษตรภาคตะวันออกเฉียงเหนือ

วิทยาลัยเกษตรและเทคโนโลยีร้อยเอ็ด (อังกฤษ : Roi At College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดร้อยเอ็ด โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
| --- | --- |

ชื่อย่อ: วษท.รอ. / RCAT
คติพจน์: วิชาการเด่น เน้นคุณธรรม   นำสังคม
ประเภท: รัฐบาล - วิทยาลัย  สังกัดสถาบันการอาชีวศึกษาเกษตรภาคตะวันออกเฉียงเหนือ  สำนักงานคณะกรรมการการอาชีวศึกษา กระทรวงศึกษาธิการ
สถาปนา: 14  กุมภาพันธ์  พ.ศ. 2520
ผู้อำนวยการ: นายบุญนำพา ด่างเหลา
ที่ตั้ง: เลขที่  235  หมู่  4  ตำบลนิเวศน์  อำเภอธวัชบุรี  จังหวัดร้อยเอ็ด 40160
เว็บไซต์: www.rcat.ac.th
เปิดสอน

ปัจจุบันทำการเรียนการสอน ดังนี้
เปิดสอน > หลักสูตรประกาศนียบัตรวิชาชีพ

รับนักเรียนจบ ม.3 เรียนต่อ 3 ปี
สาขาวิชาเกษตรศาสตร์
สาขาวิชาเครื่องกล
สาขาวิชาเพาะเลี้ยงสัตว์น้ำ
สาขาวิชาไฟฟ้าและอิเล็กทรอนิกส์
เปิดสอน > หลักสูตรปรกาศนียบีตรวิชาชีพชั้นสูง

รับนักเรียนจบ ม.6 หรือ ปวช. เรียนต่อ 2 ปี
สาขาวิชาการบัญชี
สาขาวิชาเกษตรศาตร์
สาขาวิชาคอมพิวเตอร์ธุรกิจ
สาขาวิชาช่างกลเกษตร
สาขาวิชาพืชศาสตร์
สาขาวิชาเพาะเลี้ยงสัตว์น้ำ
สาขาวิชาสัตวศาสตร์
สาขาวิชาอุตสาหกรรมเกษตร
เปิดสอน > หลักสูตรปริญญาตรี (ต่อเนื่อง)

เทคโนโลยีบัณฑิต (ทล.บ.)
รับนักศึกษาจบปวส. เกษตรศาสตร์ หรือ พืชศาสตร์
สาขาวิชาเทคโนโลยีการผลิตพืช
สาขาวิชาเทคโนโลยีการผลิตสัตว์
แหล่งข้อมูลอื่น

เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว๊บไซต์สถาบันการอาชีวศึกษาเกษตรภาคตะวันออกเฉียงเหนือ
เว๊บไซต์วิทยาลัย[ลิงก์เสีย]
วัดป่าท่าทราย

| วัดป่าท่าทราย |
| --- | --- |

ชื่อสามัญ: วัดป่าท่าทราย, วัดป่าท่าทรายพุทธบูชา
ที่ตั้ง: ตำบลท่าทราย อำเภอเมืองสมุทรสาคร จังหวัดสมุทรสาคร
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดป่าท่าทราย เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าทราย อำเภอเมืองสมุทรสาคร จังหวัดสมุทรสาคร ปัจจุบันมีพระครูประจักรษ์ ววญาณ เป็นเจ้าอาวาส ตั้งแต่ พ.ศ. 2541 จนถึงปัจจุบัน
วัดป่าท่าทรายตั้งวัดเมื่อ พ.ศ. 2531 และได้รับพระราชทานวิสุงคามสีมา เมื่อวันที่ 25 เมษายน พ.ศ. 2538
ในปี พ.ศ. 2528 พระอาจารย์สมบัติ อินทวังโส (พระครูประจักษ์วรญาณ) ในขณะนั้นท่านเป็น เจ้าอาวาสวัดป่าศรีดอนเงิน อำเภอกุมภวาปี จังหวัดอุดรธานี ได้ธุดงควัตร พบวัดร้าง 2 วัด คือ ใหม่ลั่นทม (ร้าง) กับวัดช่องสะเดา (ร้าง) ซึ่งเป็นวัดโบราณมีอายุนานหลายร้อยปี โดยวัดใหม่ลั่นทมมีโฉนดที่ดินเลขที่ 11523 เนื้อที่ 24 ไร่ 2 งาน 55 ตารางวา และวัดช่องสะเดามีโฉนดที่ดินเลขที่ 12602 เนื้อที่ 11 ไร่ 3 งาน 97.1 ตารางวา วัดทั้งสองมีพื้นที่ใกล้ชิดกัน โดยมีคลองตาอ่อม กว้างประมาณ 2 เมตร คั่นอยู่ แต่ปัจจุบันทางราชการได้ถมคลองทำเป็นถนน ได้รวมวัดร้างทั้งสองเข้าด้วยกันแล้วจะทำให้มีเนื้อที่ทั้งหมด 36 ไร่ 2 งาน 52.1 ตารางวา และใช้ชื่อว่า "วัดป่าท่าทราย" ตามชื่อตำบล กระทรวงศึกษาธิการ ได้ให้ความเห็นชอบให้รวมวัดเมื่อวันที่ 28 กุมภาพันธ์ พ.ศ. 2545
วัดได้ดำเนินการสร้างวิหารพระนอน มีองค์พระพุทธรูปปางไสยาสน์ เป็นองค์พระประธาน มีขนาดความยาว 42 เมตร สูง 7.50 เมตร เป็นพระพุทธรูปปางไสยาสน์ที่มีขนาดใหญ่ที่สุดของจังหวัดสมุทรสาคร ยังไม่แล้วเสร็จ
โรงเรียนวัดหลักสี่พิพัฒน์ราษฎร์อุปถัมภ์

| โรงเรียนวัดหลักสี่พิพัฒน์ราษฎร์อุปถัมภ์ WAT LAKSI PIPAT RAT UPPATHAM SCHOOL |
| --- | --- |

ที่ตั้ง

โรงเรียนวัดหลักสี่พิพัฒน์ราษฎร์อุปถัมภ์ ตั้งอยู่เลขที่ 17 หมู่ 2 ตำบลยกกระบัตร อำเภอบ้านแพ้ว จังหวัดสมุทรสาคร 74120
ข้อมูล
ชื่ออื่น: พ.ร.
ประเภท: รัฐบาล
คำขวัญ: ผู้รู้ดี ผู้ปฏิบัติดี คือผู้เจริญ
สถาปนา: 20 พฤษภาคม พ.ศ. 2500
ผู้ก่อตั้ง: พระมงคลพิพัฒน์ เจ้าอาวาสวัดหลักสี่ราษฎร์สโมสร
หน่วยงานกำกับ: สำนักงานเขตพื้นที่การศึกษาสมุทรสาคร กระทรวงศึกษาธิการ
ระดับปีที่จัดการศึกษา: มัธยมศึกษา
สี: ม่วง - ขาว
เพลง: มาร์ช โรงเรียนวัดหลักสี่พิพัฒน์ราษฎร์อุปถัมภ์
เว็บไซต์: http://watlaksipipat.blogspot.com, http://laksipiput.blogspot.com, http://laksipipat.blogspot.com
โรงเรียนวัดหลักสี่พิพัฒน์ราษฎร์อุปถัมภ์ เป็นโรงเรียนสังกัดกรมสามัญศึกษาเดิม ปัจจุบันสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ สำนักงานเขตพื้นที่การศึกษาสมุทรสาคร ตั้งอยู่ ณ บริเวณวัดหลักสี่ราษฎร์สโมสร ใกล้คลองดำเนินสะดวก ตำบลยกกระบัตร อำเภอบ้านแพ้ว จังหวัดสมุทรสาคร
ประวัติโรงเรียน

เดิมโรงเรียนวัดหลักสี่พิพัฒน์ราษฎร์อุปถัมภ์เป็นโรงเรียนราษฎร์ ก่อตั้งขึ้นโดย พระมงคลพิพัฒน์ เจ้าอาวาสวัดหลักสี่ราษฎร์สโมสร เมื่อวันที่ 20 พฤษภาคม พ.ศ. 2500 ใช้ชื่อว่า "โรงเรียนสุปัญญาศึกษา" อักษรย่อ "ส.ป." ต่อมาในวันที่ 27 พฤษภาคม พ.ศ. 2518 ได้โอนมาเป็นโรงเรียนรัฐบาล สังกัดกองการมัธยมศึกษา กรมสามัญศึกษา ในสมัยที่มี ดร.นิพนธ์ ศศิธร เป็นรัฐมนตรีว่าการกระทรวงศึกษาธิการ ได้ชื่อใหม่ว่า "โรงเรียนวัดหลักสี่พิพัฒน์ราษฎร์อุปถัมภ์" เพื่อเป็นเกียรติแก่ท่านผู้ก่อตั้งโรงเรียน ใช้อักษรย่อ "พ.ร."
ในระยะแรกที่ได้รับโอนยังไม่มีอาคารเรียน จึงต้องอาศัย "อาคารสุปัญญาศึกษา" ซึ่งตั้งอยู่ในบริเวณวัดหลักสี่ราษฎร์สโมสร ทำการสอนไปพลางก่อน อาคารเรียนนี้เป็นตึก 2 ชั้น ขนาด 10 ห้องเรียน
ต่อมาในปี พ.ศ. 2519 คณะกรรมการการศึกษาของโรงเรียน ซึ่งประกอบด้วยพระครูพิพัฒน์สาครธรรม (พระมงคลพิพัฒน์ สมณศักดิ์ขณะนั้น) นายไพศาล อั๋นประเสริฐ นายวรชาติ อมตพร ศึกษาธิการอำเภอบ้านแพ้ว และคณะกรรมการวัดพิจารณาเห็นพ้องกันว่า โรงเรียนนี้ตั้งอยู่บนพื้นที่แคบ ๆ มีเนื้อที่น้อย ซึ่งเป็นอุปสรรคต่อการขยายตัวของโรงเรียนในอนาคต จึงได้ร่วมกันวางโครงการจัดหาที่ดินแห่งใหม่มอบให้ทางโรงเรียนจัดการศึกษา โดยร่วมกันจัด "ทอดผ้าป่าที่ดิน" ได้เงินจำนวน 250,000 บาท นำไปซึ้อที่ดินเอกชนที่ติดกับวัด จำนวน 37 ไร่ 2 งาน 60  ตารางวา โรงเรียนวัดหลักสี่พิพัฒน์ราษฎร์อุปถัมภ์ได้รับรางวัล "โรงเรียนรางวัลพระราชทาน ระดับมัธยมศึกษา" ในปีการศึกษา 2534 มีท้องฟ้าจำลองขนาดเล็กแห่งแรกในประเทศไทย และได้รับรางวัลห้องสมุดดีเด่นระดับประเทศ
ปัจจุบัน โรงเรียนวัดหลักสี่พิพัฒน์ราษฎร์อุปถัมภ์จัดการศึกษาระดับการศึกษาขั้นพื้นฐาน ช่วงชั้นที่ 3 (ม.1 - ม.3) และ ช่วงชั้นที่ 4 (ม.4 - ม.6)
ประวัติโรงเรียน > ข้อมูลทั่วไป > สีประจำโรงเรียน

ม่วง – ขาว
ประวัติโรงเรียน > ข้อมูลทั่วไป > พระพุทธรูปประจำโรงเรียน

พระศรีสมุทรสาครภูมิบาล พระพุทธสีวลี และหลวงพ่อโตวัดหลักสี่ราษฎร์สโมสร เป็นพระประธานประดิษฐานที่วิหารหน้าคลองดำเนินสะดวก เป็นพระพุทธรูปศักดิ์สิทธิ์ เป็นที่เคารพสักการะของชาวบ้านแพ้ว และของโรงเรียนวัดหลักสี่พิพัฒน์ราษฎร์อุปถัมภ์
ประวัติโรงเรียน > ข้อมูลทั่วไป > ผู้อุปการคุณแก่โรงเรียนวัดหลักสี่พิพัฒน์ราษฎร์อุปถัมภ์

พระมงคลพิพัฒน์ เจ้าอาวาสวัดหลักสี่ราษฎร์สโมสร
พระครูสาครพิพัฒนาภรณ์ รองเจ้าอาวาสวัดหลักสี่ราษฎร์สโมสร
สมาคมผู้ปกครอง ครู และศิษย์เก่า ส.ป. – พ.ร.
คณะกรรมการสถานศึกษาขั้นพื้นฐาน
ประวัติโรงเรียน > ข้อมูลทั่วไป > ขนาด

โรงเรียนวัดหลักสี่พิพัฒน์ราษฎร์อุปถัมภ์ มีเนื้อที่ 37 ไร่ 26 ตารางวา ซึ่งเป็นพื้นเนื้อที่ของพื้นที่วัดหลักสี่ราษฎร์สโมสร มีอาคารเรียนและอาคารประกอบดังนี้
อาคารเรียนแบบถาวร 216 ค จำนวน 1 หลัง
อาคารถาวร CS 208 B จำนวน 1 หลัง
อาคารโรงฝึกงาน (อาคารอุตสาหกรรม) Gen l จำนวน 1 หลัง
อาคารโรงฝึกงาน (อาคารคหกรรม) Gen H จำนวน 1 หลัง
อาคารฝึกงาน (อาคารเกษตร) A จำนวน 1 หลัง
อาคารหอประชุม-โรงอาหาร 100/27 จำนวน 1 หลัง
บ้านพักครู แบบ 202 จำนวน 1 หลัง
บ้านพักครู แบบ 202 พิเศษ จำนวน 1 หลัง
บ้านพักครู แบบ 201 จำนวน 1 หลัง
บ้านพักครูแบบ 203/27 จำนวน 1 หลัง
บ้านพักภารโรงชั้นเดียว จำนวน 2 หลัง
ห้องส้วมนักเรียนแบบ 6 ที่นั่ง จำนวน 4 หลัง
อาคารเรียนกึ่งถาวร จำนวน 1 หลัง
อาคารเรียน แบบ สปช 105/29 จำนวน 1 หลัง
ประวัติโรงเรียน > ที่ตั้ง

โรงเรียนวัดหลักสี่พิพัฒน์ราษฎร์อุปถัมภ์ ตั้งอยู่เลขที่ 17 หมู่ 2 ตำบลยกกระบัตร อำเภอบ้านแพ้ว จังหวัดสมุทรสาคร 74120
คณะกรรมการสถานศึกษา

พระครูสาครพิพัฒนาภรณ์ ประธานกรรมการ
นายเอกศักดิ์ คงตระกลู กรรมการ
นางสาวลัดดาวัลย์ บางท่าไม้ กรรมการ
นายบัญชา เลิศศักดิ์ศรีสกุล กรรมการ
นายวิบูลย์ น้ำชัยศรี กรรมการ
นายบุญทวี อุปพันธ์พงศ์ชัย กรรมการ
นายวิมล บุญนาค กรรมการ
นายสุรัตน์ พจสุวรรณ กรรมการ
นายชนาภิวัฒน์ วอนวัฒนา กรรมการ
นางสาวประคอง สุพิรพยพฤนท์ กรรมการ
นายศักดิ์ชัย ตั้งวิทย์โมไนย กรรมการ
นายพิษณุ รัตน์วิจิตต์เวช กรรมการ
พระทวีศักดิ์ วชิรสกโก กรรมการ
นายวิไลย์ บุญเรือง กรรมการ
แหล่งข้อมูลอื่น

http://watlaksipipat.blogspot.com,http://laksipiput.blogspot.com,http://laksipipat.blogspot.com
โรงเรียนบางอ้อศึกษา

| โรงเรียนบางอ้อศึกษา  Bang-Aw Suksa School> ที่ตั้ง |
| --- | --- |
254 ถนนจรัญสนิทวงศ์ แขวงบางอ้อ  เขตบางพลัด กรุงเทพมหานคร 10700
ข้อมูล
ชื่ออื่น: บ.อ.ศ.
ประเภท: เอกชน
สถาปนา: 23 มีนาคม พ.ศ. 2502
รหัส: 10250004
ระดับปีที่จัดการศึกษา: อนุบาล ประถมศึกษา
สี: สีขาว - สีเขียว
โรงเรียนบางอ้อศึกษา ก่อตั้งโดยมูลนิธิบางอ้อ โดยนายประชา มุขตารี ได้ริเริ่มก่อตั้งมูลนิธิร่วมกับพี่น้องชาวมุสลิมตระกุลต่างๆ ในย่านบางอ้อ เพื่อพัฒนาการศึกษาแก่เยาวชนทั้งในทางศาสนาและทางวิชาการสามัญ จึงได้ก่อตั้งสถานศึกษาแห่งใหม่ของบางอ้อ แทนโรงเรียนเจริญวิทยาคารที่เลิกไป และดำเนินการก่อสร้างอาคารเรียนบนที่ดินของมูลนิธิดำรงผล ซึ่งอนุญาตให้มูลนิธิบางอ้อเช่าที่ดินประมาณ 4 ไร่ และทำพิธีเปิดอาคารเรียน โดยหม่อมหลวงปิ่น มาลากุล รัฐมนตรีว่าการกระทรวงศึกษาธิการ และอาจารย์ต่วน สุวรรณศาสน์ จุฬาราชมนตรี เมื่อวันที่ 7 มีนาคม พ.ศ. 2502
โรงเรียนได้รับอนุญาตให้เปิดทำการสอนจากกระทรวงศึกษาธิการ เมื่อวันที่ 23 มีนาคม พ.ศ. 2502 โรงเรียนบางอ้อศึกษาในระยะแรกใช้แนวนโยบายของโรงเรียนเซนต์คาเบรียลเป็นแนวทางในการจัดการศึกษาและมีการเรียนการสอนภาษาอังกฤษ
สัญลักษณ์ประจำโรงเรียน

ตราประจำโรงเรียน
สมอเรือ หมายถึง ความมั่นคง หนักแน่น
แสงสว่าง หมายถึง มีสติปัญญาที่ส่องนำทาง
รัศมี หมายถึง มีความรู้กว้างไกล
ดาวเดือน หมายถึง ความเป็นมุสลิม
บ.อ.ศ. หมายถึง โรงเรียนบางอ้อศึกษา
แหล่งข้อมูลอื่น

เฟซบุ๊กโรงเรียนบางอ้อศึกษา
โรงเรียนอุดรพิชัยรักษ์พิทยา

| โรงเรียนอุดรพิชัยรักษ์พิทยา Udonpichairakpitaya School |
| --- | --- |

ที่ตั้ง
97 ถนนอุดรธานี - หนองบัวลำภู ตำบลเชียงพิณ อำเภอเมืองอุดรธานี จังหวัดอุดรธานี 41000
ข้อมูล
ชื่ออื่น: อ.พ.ร.
ประเภท: โรงเรียนมัธยมศึกษาของรัฐขนาดใหญ่พิเศษ
สถาปนา: พ.ศ. 2525
ผู้ก่อตั้ง: ร้อยตำรวจเอกขุนรักษ์นิกร ตราชู ,  พลตำรวจโทพิชัย  สุนทรสัจบูลย์
หน่วยงานกำกับ: สำนักงานเขตพื้นที่การศึกษาอุดรธานี
ผู้อำนวยการโรงเรียน: นายสมดุลย์ โฉมหาญ
ระดับปีที่จัดการศึกษา: มัธยมศึกษาตอนต้น - มัธยมศึกษาตอนปลาย
จำนวนนักเรียน: 2,803 คน  (ข้อมูล ณ วันที่ 10 มิถุนายน 2562)
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน  ภาษาเกาหลี  ภาษาญี่ปุ่น
สี:   ฟ้า    ชมพู
เว็บไซต์: http://www.upr.ac.th
โรงเรียนอุดรพิชัยรักษ์พิทยา เป็นโรงเรียนแบบสหศึกษา สังกัดกรมสามัญศึกษา กระทรวงศึกษาธิการ ระดับมัธยมศึกษาขนาดใหญ่พิเศษ โรงเรียนอุดรพิชัยรักษ์พิทยาเปิดสอนในระดับชั้นมัธยมศึกษาตอนต้น (ม.1-3) มีห้องเรียนพิเศษ 3 โครงการคือ ห้องเรียนพิเศษสควท., ห้องเรียนพิเศษ pre cadet, ห้องเรียนพิเศษ IEP. และตอนปลาย (ม.4-6) แผนการเรียนในระดับชั้นมัธยมปลายมีทั้งหมด 3 แผนการเรียน ได้แก่ แผน 1 สควท. (ส่งเสริมคณิตศาสตร์-วิทยาศาสตร์), แผน 2 โปรแกรมการเรียนวิชาคณิตศาสตร์และภาษาอังกฤษ และแผน 3 โปรแกรมการเรียนวิชาภาษาต่างประเทศ ภาษาอังกฤษ และภาษาจีน รวมถึงวิชาเลือกเสรีสำหรับภาษาที่ 3 เช่น จีน, เกาหลี และญี่ปุ่น โรงเรียนตั้งอยู่บนถนน อุดรธานี - หนองบัวลำภู ตรงข้ามกับ ท่าอากาศยานนานาชาติอุดรธานี อำเภอเมืองอุดรธานี จังหวัดอุดรธานี
ประวัติ

โรงเรียนอุดรพิชัยรักษ์พิทยา เป็นโรงเรียนแบบสหศึกษา สังกัดกรมสามัญศึกษา กระทรวงศึกษาธิการ ก่อตั้งเมื่อปีการศึกษา 2525 โดยรับนักเรียนชาย - หญิงเข้าเรียนครั้งแรกจำนวน 262 คน จัดห้องเรียน 6 ห้อง ในระยะแรกที่เปิดทำการสอนนั้น โดยเปิดเป็นสาขาของโรงเรียนอุดรพิทยานุกูล มีชื่อเรียกอย่างไม่เป็นทางการว่า "โรงเรียนอุดรพิทยานุกูล 2" ใช้อาคารเรียนของโรงเรียนบ้านหมากแข้ง ซึ่งตั้งอยู่ที่ถนนศรีสุข อำเภอเมือง จังหวัดอุดรธานี เป็นที่ทำการโดยได้รับความกรุณาจากนายอำนวย อุเทศ ศึกษาธิการเขตเขตการศึกษา 9 นายอิศรา จรัณยานนท์ ศึกษาธิการจังหวัด นายสนิทพงษ์ นวลมณี ผู้อำนวยการโรงเรียนอุดรพิทยานุกูล และนางวัฒนา พิธรัตน์ ผู้อำนวยการโรงเรียนบ้านหมากแข้ง ได้เป็นกำลังสำคัญในการผลักดันแสวงหาที่ดินเพื่อก่อตั้งเป็นโรงเรียนอย่างเต็มกำลังความสามารถ จนในที่สุดก็ได้รับความอนุเคราะห์จาก พันตำรวจโทพิชัย สุนทรสัจบูลย์ (ยศขณะนั้นตำแหน่งรองผู้กำกับการตำรวจภูธรจังหวัดนครราชสีมา) บริจาคที่ดินจำนวน 30 ไร่ 1 งาน 84 ตารางวา เพื่อประโยชน์ในการศึกษา จนกรมสามัญได้ประกาศตั้งเป็นโรงเรียนมัธยมแห่งใหม่ เมื่อวันที่ 9 มีนาคม พ.ศ. 2526 ถือเป็นโรงเรียนประจำจังหวัดแห่งที่ 4 ของจังหวัดอุดรธานี เพื่อเป็นเกียรติแก่ผู้บริจาคที่ดินและคุณตาของท่านคือ ร้อยตำรวจเอก ขุนรักษ์นิกร ตราชู จึงตั้งชื่อโรงเรียนว่า โรงเรียนอุดรพิชัยรักษ์พิทยา และในวันที่ 1 สิงหาคม พ.ศ. 2526 ได้ย้ายมาทำการเรียนการสอนในสถานที่ปัจจุบัน ซึ่งตั้งอยู่ตำบลหมากแข้ง อำเภอเมือง จังหวัดอุดรธานี
อาคารภายในโรงเรียน

อาคารภายในโรงเรียนมีทั้งหมด 9 อาคาร แบ่งเป็น
อาคารเรียน 5 หลัง
อาคารอเนกประสงค์ 4 หลัง
บ้านพักครู 4 หลัง
บ้านพักภารโรง 2 หลัง
เรือนเพาะชำ 1 หลัง
อาคารภายในโรงเรียน > อาคารเรียน 1

ชั้น 1 ห้องโสตทัศนศึกษา, ห้องเกียรติยศ, ห้องพักครูกิจกรรม, ห้องศิลปะ, ห้องสหกรณ์
ชั้น 2 ห้องพักครูสังคมศึกษา, ศูนย์พัฒนาวิชาชีพครู, ห้องเรียนทั่วไป 2 ห้อง, ห้องพักครูภาษาไทย
ชั้น 3 ห้องสำนักงานกลุ่มสาระการเรียนรู้คณิตศาสตร์ จำนวน 2 ห้อง, ห้องเรียนทั่วไป 6 ห้อง
อาคารภายในโรงเรียน > อาคารเรียน 2

ชั้น 1 ห้องเรียนโครงการวิทยาศาสตร์ ห้องปฏิบัติการเคมี จำนวน 1 ห้อง, ห้องปฏิบัติการฟิสิกส์ จำนวน 1 ห้อง, ห้องเรียนทั่วไป 6 ห้อง
ชั้น 2 ห้องเรียนโคงการ วิทยาศาสตร์ Resource Center จำนวน 1 ห้อง, ห้องเรียนวิทยาศาสตร์ จำนวน 5 ห้อง, ห้องสำนักงานกลุ่มสาระการเรียนรู้วิทยาศาสตร์ จำนวน 2 ห้อง
ชั้น 3 ห้องเรียนโครงการ วิทยาศาสตร์ ห้องดาราศาสตร์ จำนวน 1 ห้อง, ห้องพระพุทธศาสนา จำนวน 1 ห้อง, ห้องเรียนทั่วไป 6 ห้อง
อาคารภายในโรงเรียน > อาคารเรียน 3

ชั้น 1 ห้องกิจการนักเรียน จำนวน 1 ห้อง, ห้องเรียนพิเศษ Pre cadet 4 ห้อง, ห้องเรียนทั่วไป 1 ห้อง, ห้องนาฏศิลป์ 1 จำนวน 1 ห้อง
ชั้น 2 ห้องงานแนะแนว จำนวน 1 ห้อง, ห้องเรียนทั่วไป 7 ห้อง
ชั้น 3 ห้องนาฏศิลป์ 2 จำนวน 1 ห้อง, ห้องเรียนทั่วไป 7 ห้อง
อาคารภายในโรงเรียน > อาคารเรียน 4

ชั้น 1 ห้องพยาบาล จำนวน 1 ห้อง, ห้องสมุด,ห้องเรียนทั่วไป 3 ห้อง
ชั้น 2 ห้องเรียนทั่วไป 7 ห้อง, ห้องสำนักงานกลุ่มสาระวิชาภาษาต่างประเทศ
ชั้น 3 ห้องเรียนทั่วไป 8 ห้อง
อาคารภายในโรงเรียน > อาคารเรียน 5

ชั้น 1 ห้องพักผู้อำนวยการ, กลุ่มบริหารวิชาการ, ห้องประชุมเล็ก, กลุ่มบริหารงานบุคคล, กลุ่มบริหารงบประมาณ, กลุ่มบริหารทั่วไป
ชั้น 2 ห้องพักครูคอมพิวเตอร์ 1 ห้อง, ห้องคอมพิวเตอร์ 4 ห้อง, ห้องเรียนทั่วไป 3 ห้อง, ห้องน้ำ
ชั้น 3 ห้องเรียนทั่วไป 7 ห้อง, ห้องปฏิบัติการ 1 ห้อง
ชั้น 4 ห้องเรียนทั่วไป 3 ห้อง, ห้องเรียนพิเศษวิทย์-คณิต 3 ห้อง, ห้องปฏิบัติการ 1ห้อง
อาคารภายในโรงเรียน > หอประชุม (100 ปี อุดรธานี)

ชั้น 1 โรงอาหาร
ชั้น 2 หอประชุม 100 ปี อุดรธานี
อาคารภายในโรงเรียน > อาคารเรียนคหกรรม

ชั้น 1 ห้องเรียนทั่วไปสำหรับ การคหกรรม